OpenLLM-France/wikimedia huggingface dataset:
# Erreforma edo iraultza

Erreforma edo Iraultza
Rosa Luxemburg
LEHEN ZATIA
* Metodo oportunista
* Kapitalismoaren egokitzapena
* Sozialismoaren ezarpena erreforma sozialen bitartez
* Aduana politika eta militarismoa
* Errebisionismoaren ondorio praktikoak eta izaera orokorra
BIGARREN ZATIA
* Garapen ekonomikoa eta sozialismoa
* Sindikatuak, kooperatibak eta demokrazia politikoa
* Botere politikoaren konkista
* Hondoraketa
* Oportunismoa teorian eta praktikan
# Eragindako kalteari buruzko adierazpena dela-eta, ETAren argibide oharra

Izandako eztabaida prozesuaren baitan, ETAk eragindako kalteari buruz adierazpen bat kaleratzea erabaki du. Izan ere, eztabaidan barrena, ETAren kidegoak Erakundearen ekintzek sortutako sufrimenduarekin enpatia adieraztea beharrezkoa ikusi du.
Jakin badakigu euskal jendarteak ez duela behar eta ez duela nahi ez zinismo ez hipokresia ariketarik. Horregatik ETA saiatu da bere adierazpena zintzotasunez eta errespetu osoz egiten. Benetan uste dugu euskal herritarrek bizikidetza errotu nahi dutela, pasatakoa ahaztu gabe, baina geroa hipotekatu gabe; aurrera begira dituen eztabaidak baldintza demokratikoetan eta elkarren arteko begirunez egiteko gogoz. Ez dugu behar, ez dugu nahi iraganik gabeko etorkizunik, ezta etorkizunik gabeko iraganik ere. Zoritxarrez, beste interes politiko batzuk dituztenak egoera zailtzen saiatzen ari dira, egindako urrats guztiak gutxiesteraino edo itxuraldatzeraino. Horiek horrela ere, aurrera egin beharra dagoela uste du ETAk, eta horregatik burutu du bere ziklo historikoari buruzko eztabaida eta horregatik kaleratu du orain eragindako kalteari buruzko adierazpena.
ETAk nabarmendu nahi du Erakundeak egindako ekintza guztiak bere egin dituela aldiro kaleratutako agirietan, eta horietan ETAren kidegoak ardura kolektiboa hartu duela bere erantzukizuna onartuz. ETAk argitua du zer egin duen. Hori azpimarratzea garrantzitsua iruditu zaigu, oraindik ere Euskal Herrian gertatutako indarkeriazko ekintza asko ez baititu inork onartu. Inork ez ditu argitu. Harago, ekintza horien arduradunek beren erantzukizuna ukatu dute. Hori ere azpimarratzea garrantzitsua iruditzen zaigu egia osoa azaleratzeko ariketak egin nahi badira.
Beste gatazka batzuetako konponbide prozesuen antzeko ibilbide adosturik garatu ahal izan ez denez Euskal Herrian, gai honetan ere ez dira egia, justizia eta erreparazioa lortzeko behar bezalako prozedurak martxan jarri. Horren ordez, «errelatoaren bataila» lehenetsi du zenbaitek. Domaia da horretan horrela tematzea.
Egia azaleratu behar da. Seguru asko hori ere Euskal Herriko gizarte zibilaren, eragileen eta borondate oneko ordezkari instituzionalen eskutik etorriko da. Horretan jardungo direnek ETAren historian barrena ere egon daitezkeen argibideak aurkitu ahalko dituzte, eta ETAn aritutako kidegoa, bere ahalen arabera eta arduraz, ekarpena egiteko prest izango da.
Euskal Herrian, 2018ko apirilaren 8
Euskadi Ta Askatasuna
E.T.A
# Eusko bidaztiarena

* Eusko bidaztiarena
* Bidaztiar-dei
* Aberriaren abots eztia,
* gogamenaren ezkon xuria:
* ekatzan esku guria,
* atorkit geldi-geldia,
* uztagun, aldikoz, Euskalerria.
* Larre-lore
* Eder aunagu, mintzo yoria,
* eder, benetan, garoz yantzia:
* larre-loretik eztia,
* basotik euskal-mamia,
* laster sortzen aal duk, Olerkaria!
* Oro-mintzo
* Baña nik, izkuntza larrekoa,
* nai aunat ere noranaikoa:
* yakite egoek igoa,
* soina zaar, berri gogoa,
* azal orizta, muin betirakoa.
* Amets bideetan barna
* Ez adi beldur, nere Maiteder:
* baserriz landa nai aunat ager-
* arazi, bazterrik bazter,
* arroki; ezpaitun ezer
* lurbiran ederrik i bezain eder!
* Gogamenaren ezkon ez antzu,
* ezteiondoko bide diñagu.
* Otoi, Yauna, ibilgo-buru,
* maitasun-edermin-zitu,
* aur begi-argirik anitz bekargu.
* Itsaso bare, zelai urdiña,
* muga biribil, belar berdiña:
* goizaldea duk sorgiña!
* Dirdaiez ikus egiña
* mende-neurle dugun kurpil ariña...
* Iguzkipean ugartedia...
* Ur zabalean oial zuria...
* Zuaitz arrotzen azpia,
* eun oztiñek itzalia!
* Or bide zetzan Gerbault bakartia...
* Lekaro zabal lurraren gerri,
* ondardi kiskal eriogarri:
* bidazti begiek sarri
* aidean baso ta iturri:
* bertarañokoan ondarra gorri!
* Dagigun arraun Izotz-errira,
* zaarren aztarrik danentz begira:
* amaika yoan ta bira
* eginik igaz baitira,
* eskuan arpoia, soñean zira!
* Legorra zuri, beltz itsasoa:
* izotz bat untzi gure ibilgoa...
* Bakarte yaungoikozkoa!
* Xoil, egazti bat diyoa
* odeien senide, zabal egoa...
* Kanta ditzagun ango gau luze,
* ango illunabar su gorriz bete;
* gizonek elurra aterpe,
* lurralde gizenik gabe,
* gure Euskalerriaz ain guziz beste!
* Iri nagusi, giza erlauntza:
* zorapenezko aruntz-onuntza,
* sumabearra, yakintza,
* sal-eros ekurugaitza,
* gure elkar-indarrak itzuli bitza!
* Ortzi oro ta egute oro
* yaso, ikus-aala, ta abes gozoro...
* Apaindu zernaitarako:
* agi gai adirazteko
* gizaki guzien alderdi ta asmo.
* Gurentza
* Ta, beko gaiok agor ezkeroz,
* Iguzki'k ezin urtuzko egoz,
* (Ikar'ek ez bezelakoz)
* goazeman, zerura igoz,
* izar urdiñetarañoko asmoz!
# Eusko-bidaztiarena

* Eusko bidaztiarena
* Unamuno'tar Mikel, yaun argiari,
* gure ausardi gorriaz yabetu dedin.
* Heuskara, ialgiadi kanpora!
* Heuskara, habil mundu guzira!
* (Etxepare'k, orain lareuntsu urte).
* BIDAZTIAR-DEI
* Aberriaren abots eztia,
* gogamenaren ezkon xuria:
* ekatzan esku guria,
* atorkit geldi-geldia,
* uztagun, aldikoz, Euskalerria.
* LARRE-LORE
* Eder aunagu, mintzo yoria,
* eder, benetan, garoz yantzia:
* larre-loretik eztia,
* basotik euskal-mamia,
* laister sortzen aal-duk, Olerkaria!
* Ta, ala Yaunaren gogo baledi
* nik gogo dudan bezin gartsuki,
* euskotar azal ta mami,
* gure erriaren olerki
* garaia, norbaitek lenbait-leen begi!
* ORO-MINTZO
* Baiña nik, izkuntza larrekoa,
* nai aunat ere noranaikoa:
* yakite-egoek igoa;
* soiña zaar, berri gogoa;
* azal orizta, muin betirakoa.
* AMETS-BIDEETAN BARNA
* Ez adi beldur, nere Maiteder:
* baserriz landa nai aunat ager-
* arazi, bazterrik-bazter,
* arroki; ezpaitun ezer
* lurbiran ederrik i bezain eder!
* Gogamenaren ezkon ez-antzu,
* eztei-ondoko bide diñagu.
* Otoi, Yauna, ibilgo-buru,
* maitasun-edermin-zitu,
* aur begi-argirik anitz bekargu.
* Itxaso bare, zelai urdiña,
* muga-biribil, belar-berdiña:
* goizaldea duk sorgiña!
* Dirdaiez ikus egiña
* mende-neurle dugun kurpil ariña...
* Iguzkipean ugartedia...
* Ur zabalean oial zuria...
* Zuaitz arrotzen azpia,
* eun oztiñek itzalia!
* Or bide-zetzan Gerbault bakartia...
* Lekaro zabal lurraren gerri,
* ondardi kixkal eriogarri:
* bidazti-begiek sarri
* aidean baso ta iturri:
* bertaraiñokoan ondarra gorri!
* Dagigun arraun Izotz-errira,
* zaarren aztarrik danentz begira:
* amaika yoan ta bira
* egiñik igaz baitira,
* eskuan arpoia, soiñean zira!
* Legorra zuri, beltz itsasoa:
* izotz bat untzi gure ibilgoa...
* Bakarte yaungoikozkoa!
* Xoil, egazti bat diyoa
* odeien senide, zabal egoa...
* Kanta ditzagun ango gau luze,
* ango illun-nabar su gorriz bete;
* gizonek elurra aterpe;
* lurralde gizenik gabe;
* gure Euskalerriaz ain guziz beste!
* Iri nagusi, giza-erlauntza:
* zorapenezko aruntz-onuntza,
* sumabearra, yakintza,
* sal-eros ekurugaitza,
* gure elkar-indarrak itzuli bitzal
* Ortzi oro ta egute oro
* yaso, ikus-ala, ta abes gozoro...
* Apaindu zernaitarako:
* agi gai adierazteko
* gizaki guzien alderdi ta asmo.
* GURENTZA
* Ta, beeko gaiok agor-ezkeroz,
* Iguzki'k ezin urtuzko egoz
* (Ikar'ek ez bezelakoz)
* goazeman zerura igoz,
* izar urdiñetaraiñoko asmoz!
# Eusko Abendaren Ereserkia

* Eusko Abendaren Ereserkia
* Gora ta Gora Euskadi
* aintza ta aintza
* bere goiko Jaun Onari.
* Areitz bat Bizkaian da
* Zar, sendo, zindo
* bera ta bere lagia lakua
* Areitz gainean dogu
* gurutza deuna
* beti geure goi buru
* Abestu gora Euskadi
* aintza ta aintza
* bere goiko Jaun Onari
# Euzkadi'ko Bitarteko-Jaurlaritzaren lendakariaren aututze-agiria

Oroazterpen-agiria
Gernika'ko Batzar-etxean, 1936 garrengo urriaren 7'garren arratsaldeko lauretan batzartu ziran:
Etxeberria Novoa'tar Joseba, Bizkaya'ko jaurlaria; Laiseka'tar Errupin, Bilbao'ko Udalaren ziñegotzi eta Bizkaya'ko aldundiaren Batzorde lendakaria; bi jaun abele maiburruan Maikide, berriz, Zarza'tar Pirmin. Bilbao'ko udalaren Endorea eta Ortega'tar Andoni, Gipuzkoa'ko jaurlaria, Euzkadi'ren bitarteko Jaurlaritzaren Lendakaria aututzeko gaur izan diran auteskundeetan Maietako Lendakari izan diralako. Idazkaritzan jardun da Ponzoa Rebagliato'tar Gergori, Bizkaya'ko jaurlari -Ikazkari dana. Batzarrak aitatutako suteskundearen azterpena egitzea izan du eginkizuntzat. Ona azterpen ondorenak:
Lenengo maia 15.951 autarki Agirre Lekube'tar Joseba Andoniren alde.
Bigarren maia: 84.498 autarki aitatutako Agirre jaunaren alde eta 100 autarki Madariaga'tar Erraimunda'ren alde.
Irugarren maia: 105.011 autarki, Agirre jaunaren alde.
Guzitara: Agirre Lekube'tar Joseba Andoni'ren alde, 291.471 autarki, eta Madariaga'tar Erraimunda'ren alde, 100 autarki.
Au ikusita, autarki zenbaketa eginda, aurreko zer nolak astiro aztertu ondoren, Bizkaya'ko Jaurlari dan Batzar-Lendakariak, Agirre Lekube'tar Joseba Andoni, Euzkadi'ko bitarteko-Jaurlaritzaren Lendakari izendatu du, autarki geienak bere alde zitulako.
Etzan deus aurka azaldu.
Eta Maikide ziranak agiri au auteskunde lanakin batera arkitu dutelarik, izenbetzen dute idazkari naizen onekin.
Eguna goinean jarritakoa.
* Etxeberria Novoa'tar Joseba.
* Laiseka'tar Errupin.
* Zarza'tar Pirmin.
* Ortega'tar Andoni.
* Ponzoa'tar Gergori.
# Azpeiti-co distrito edo barrutiyan botuac dituzten nere anzi maitagarriyai

Azpeiti-co distrito edo barrutiyan botuac dituzten
Nere Anai Maitagarriyai.
«Orra nun dan Urnieta»-ren doñuban.
—1— Azpeiti-co barrutiya ¡Oh lecu zoragarriya! Euscaldun garbi garbiya. Sartu citzaigun oraiñ bi urte Trampan Nosedar-queriya Setá chit lotsa-garriya Fuero-en etsai aundiya Gure deshonra-garriya.
—2— Artzai moduban lau otso Bici diranac eroso Saldu nai gaituzte oso. Turroya lasai jatiagatic Beste zortzi bat trampaso ¡Carlistac cirala atzo...! Ez ezagutu guraso Baicic bototan eraso.
—3— Oriyen asmo larriyac Nun dic diran etorriyac Daquizqui masoneriyac. Negar eguiñaz oroitu-gaiten Cer diyon Fuero garbiyac Legne-zar maitagarriyac Cantatzen ditu eguiyac: Ill-tzeco zabel zuriyac.
—4— Gaur guizon zabel zuriyá Eta traidore aundiya Omenda, guztiz-arguiya. Perla oyequin abiyatu zan Emen Nosedar-queriya Saldutzen Euscal-erriya Eta histori garbiya Munduban arrigarriya.
—5— Lengo mascara quenduta Santutzat RAMON artuta Dabiltza lotsac galduta. Tesmoniyo guztiz paltsuac Don Carlos-entzat sortutá Mandamentubac aztutá Juramentubac saldutá Trimpiti trampan sartutá.
—6— Darabizquiten pausoac Diradela chit gaiztoac Daqui !Provinci-gašoac.! Milla berreun ezqueroz tandic Erregue eguiyazcoac Eta Fuero-zar cintzoac Dirá anaya osoac Elcarren lagun gozoac.
—7— Carlos-en juramentua Daucagu bedeincatua Biyotz barrenen sartua. Jayo guiñaden defenditzeco Jaungoico erruquitsua Fuero-zar cintzo cintzua Sort-erri gašo gašua Eta Erregue gozua.
—8— Trampan-lur, Por-diru-zabal Patrio eta NOSE-DAR Pelipo-Frašcu¡numbait an! Legue santubac agoniyan-ta Oyec turroya auqueran Sarturic bostac gambelan Ari dirade jan ta jan Naiz gu soldadu eraman.
—9—
Maroto jayo ez bazan Nose-dar-tarric gaur etzan Orduban plaga-au sortuzan. Oraiñ bi urte paltsoqueriyan Tirso-ren contra cebiltzan Ta... aurten orduco guisan ¡¡Beguira nola dabiltza Gure botuen arrantzan.!!
—10— Ez gaiten izan ichubac. Euscal-dun leyal prestubac Eman Tirso-ri botuac. Erramun-chon-tzat bazuaztenac Cerate ardi galdubac Edo.... zauzcate saldubac Setá madaricatubac: ¡¡¡AY GURE LEGUE SANTUBAC!!!
R. Arranz-illun.
TOLOSA:—Imp. de E. López.
* ↑ Fuero-co liburuan 2-garren Capituloan 29-garren Tituloan.
* ↑ Letu-bite Guipuzcoa-co Fueroac.
* ↑ Azcoiti-coa.
* ↑ Errez-ill-coa.
* ↑ Tolosa-coa.
* ↑ Eguiña-ren falsotzallea jaquiña-ren gañean.
* ↑ Amezqueta-coa.
# Badakit

Negarra zear barre dagizu samiña gorde gurian. Españok irriz zaintzen dabena dardarka dogu begian.
Zaindu nai zeunke zeure gogua, itun darozun gogua. Errukarria badakit, gazte gaxua, baña zarala
Jakin dodanik edertasuna zeure soñian dozula, kit ondo zoritxar miña goguan sartu yatzula.
                   (Euzkadi, 1929, epaila, 21).
# Azkenengo bertsoa

* Azkenengo bertsoa
* Nik au pentsatu nuben
* beiñ zu ikusita:
* Ori bai dala guztiz
* neskatxa polita!
* Nai balu nere izan,
* gaude ezkongai-ta
* maiteko nuke nola
* ama eta aita,
* nere biziya baño
* geiago're baita.
# Biblia/3 Joan

JOANEN HIRUGARREN GUTUNA
Agurra
$^1$ Nik, Jaunaren ikasle zahar honek zuri, Gaio adiskide, egiaz maite zaitudan horri, idazten dizut.
$^2$ Adiskide maite, espirituz ongi doakizun bezala, beste gauza guztietan ere ongi joan dakizula eta osasuna izan dezazula.
Gaio goratuz
$^3$ Biziki poztu naiz, anaiek etorri eta zure jokabide leialaz hitz egin didatenean, egiaren arabera bizi zarela aitortuz. $^4$ Ezerk ez dit poz handiagorik ematen, nire seme-alabak egiaren arabera bizi direla entzuteak baino.
$^5$ Adiskide maite, zintzo jokatzen duzu senideen alde egiten duzun guztian, nahiz eta beraiek arrotz izan zuretzat. $^6$ Beraiek hitz egin dute gure eliz elkartearen aurrean zure harrera onaz. Ongi egingo duzu biderako behar dutena Jainkoari berari bezala ematen badiezu. $^7$ Zeren Kristorengatik abiatu baitira, jentilengandik ezer ere hartu gabe. $^8$ Beraz, lagundu egin behar diegu horrelakoei, egiaren zerbitzuan berorien lankide bihur gaitezen.
Diotrefes handizalea
$^9$ Gutun txiki bat idatzia diot eliz elkarteari, baina Diotrefesek, dena bere esku izan nahi duen horrek, ez du gure aginpidea onartzen. $^{10}$ Horregatik, joango naizenean, bere jokabidea aurpegiratuko diot, gure aurka gaizki-esaka ari baita; eta, hori gutxi bailitzan, senideak ere ez ditu onartzen, eta onartu nahi dituztenei eragotzi egiten die eta eliz elkartetik botatzen. $^{11}$ Adiskide maite, ez jarraitu jokabide txarrari, onari baizik. On egiten duena Jainkoarena da; gaizki egiten duenak, berriz, ez du Jainkoa ikusi.
Demetrio zintzoa
}}{{bertset|1|12| Demetriori buruz guztiek hitz egiten dute ongi, eta hark zabaltzen duen egiak ere beraren alde testigatzen du. Guk ere, bai, testigantza egiten dugu, eta badakizu gure testigantza egiazkoa dena.
Azken agurra
$^{13}$ Badut zuri zer esanik asko, baina ez dut tintaz eta lumaz egin nahi. $^{14}$ Aurki ikusiko zaitudala espero dut, eta aurrez aurre hitz egin ahal izango dugu.
$^{15}$ Bakea zurekin. Adiskideek agur egiten dizute. Zuk ere agurtu adiskideak banan-banan. \z
# Komeni zaigu erdera...

* «Komeni zaigu erdera...»
* 1/
* Komeni zaigu erdera,
* ikasten saiatzen gera;
* dudarik gabe esan gentzake
* emen jaiuak bagera:
* birau bat ez duan izkera
* garbiyagua da euskera.
* 2/
* Antziñako usariyuak
* dira gure dibersiyuak;
* kristandadian bizi gaitian
* izan gabe okasiyuak,
* nai ditugu emen jaiuak
* agintariyak seriyuak.
* 3/
* Gizonak txit indartsuak,
* jatorriz dira zaintsuak;
* onrak merezi dituztelako
* jartzen ditugu bertsuak;
* esaten dute atsuak
* gu gerala berritsuak.
* 4/
* Arrokeriya gabia,
* indar askoren jabia,
* ogei eta bat arruakua
* jasotzen zuana arriya,
* zualako uztarriya,
* EIgeta'ko Juan Aundiya.
* 5/
* Esku-zuluak bi egiña,
* arriya etzan ariña,
* amasei arrua eta erdi
* pixatzen zuana baiña;
* Arteondok zuan maiña
* ta indarra zezenak aiña.
* 6/
* Iñun iñor bada galdez,
* erantzungo diot legez:
* amabost arrua ta erdikua
* jasotzen duana errez,
* txit aberatsa indarrez
* Errekartetxo da berez.
* 7/
* Nola eldu zuan ikasi,
* askok genduan ikusi;
* Albizuri Aundiren arriya
* Errekartetxok lenbizi
* jaso, ta premiyua irabazi;
* onratzia du merezi.
* 8/
* Lotu ondo gerrikua,
* zuala indarra naikua;
* arriya izan arren trakatsa
* lau aldiz jasotakua,
* gizona orrelakua
* da Urtaiñ Arrona'kua.
* 9/
* Arri trakatsa, ez ariña,
* triku zar bat diruriña;
* askok benetan elduagatik
* ezin jaso zuten,baiña
* Urtaiñ gizona bikaiña,
* ta indarra zezenak aiña.
* 10/
* Zala sasoi onekua,
* iñor ez bezelakua
* esku batekiñ jasotzen zuan
* pixu zortzi arruakua;
* pulsulari orlakua
* Eltzekondo Ernani'kua.
* 11/
* Korajetsua ta ariñô
* basakatua ere baiño,
* boseadore asko bezela
* juan zan Amerika'raiño;
* aberastu an Pauliño,
* besterik ez oraindaiño.
* 12/
* Alaiak udaberriyak
* dirala erromeriyak,
* irrintziz mutill gaztiak,
* inguruan bertsolariyak;
* Mendaro parregarriyak
* disparate izugarriyak.
* 13/
* Sabelak ondo asiak
* eta dotore jantziak,
* lenago bezela oraiñ ere
* dituztela fantasiak;
* garisti jaki guziak,
* langilliak erdi gosiak.
* Bertso-papera, «Imp. Macazaga. - Renteria-,
* ez nuan apuntatu non jaso nion .
# Korridorean eseritako gizona 10

Horrela geratzen dira. Bera maitatzeari utzi nahi izango ziokeela esaten dio. Emakumeak ez dio erantzuten. Egunen batean hil egingo duela esaten dio.
Gorputz desegindakoen nahaste eta gelditasunaz beste ez da gertatzen hitz hori izan ezik, berriro ere gizonak esaten diona, amaierarik ez duena.
Etzanak dira korridorean loak hartuak izango bailiran beste gauza bat hasten den bitartean desiraren igoaldi geldoan. Ia sumatzen ez diren keinuez berriz elkartzen dira. Larruak, elkar ukitzen duten izerdiak, aurpegiak, emakumearen ahoa, gizonak berriro aurkitua. Horrela geratzen dira, jota, zain. Eta gero emakumeak ukabilkatua izan nahi duela esaten du, aurpegian dio, eskatu egiten dio, hator. Gizonak holaxe egiten du, badator, haren ondoan eseri eta berriro begiratzen dio. Emakumeak dio: ukabilkatua, gogor, arestian bezala bihotzean. Hil nahi izango zukeela dio.
Hona hemen, ate irekitako laukia jotzera doan gizonaren gorputz eseriak hartua.
Zehaztugabeko eremu ezin zabalagotik lainoa badator, more kolorea kausitua jada beste ibaietan, beste lekutako bideetan, euriaren montzoi urrun-urrunetan.
Gizonaren eskuak gora egiten du, behera gero eta zaplaztatzeari ekiten dio. Emeki hasieran, elkorki ondoren. Eskuak ezpain txokoen kontra zaplaztatzen du eta, gero eta indartsuago, hortzen kontra egiten du. Emakumeak baietz dio, hori dela. Aurpegia goratzen du eskukaldietara hobeto eskaintzearren, nasaitu egiten du gehiago, eskuaren alderago, materialago.
Hamar bat minuturen ondoren biak batera zehaztasun paraleloan kokatuak ziratekeen. Gero eta indartsuago jotzen du.
Eskua behera jaisten da, bularretan jotzen du, gorputzean. Emakumeak baietz dio, hori dela, bai. Bere begiei negarra darie. Eskuak jo, ukabilkatu egiten du, gero eta irmoago abaila mekanikoa hartzen ari dela.
Aurpegia adierazkortasunik gabe gelditu da, zorabiatua, dagoeneko ez dio ezeri eusten, laxatua, lepo inguruan mugitzen da nahierara gauza hila bezala.
Gorputzak ere zafratua izan dadin amore ematen duela ikusten dut, guztiz emanda dagoela, min guztietatik kanpo. Gizonak iraindu eta jo egiten duela. Eta gero oihuak bat-batean, beldurra.
Eta gero ikusten dut biak isiltasunak murgilduak dituela.
More kolorea badatorrela ikusten dut, ibai ahora heltzen dela, zerua goibeldu egin dela, gelditu egin dela bere ibilaldi mantsoan eremu neurrigabeari buruz. Beste batzuk begiratzen dutela ikusten dut, beste emakumek, orain hilak diren beste emakume batzuk ere begiratu dutela era berean udako montzoien sortzea eta desegitea arrozti itzaltsuez inguratutako ibaien aurrean, ibai aho zabal eta sakonen aitzinean. More koloretik udako ekaitz bat badatorrela ikusten dut.
Ikusten dut gizonak negar egiten duela emakumearen gainean etzanda. Ez dut emakumeaz geldikortasuna baino ezer gehiago ikusten. Inoratu egiten dut, ez dakit ezer, ez dakit lotan dagoenentz.
# Korridorean eseritako gizona

Itzulpena: L. Alfonso López
# Konfesio Jenerala (Bere buruari)

* Konfesio Jenerala (Bere buruari)
* Doñua: "Ume eder bat..."
* 1
* Zortzi seme ta iru alabak
* ziran mundura ekarriak
* nere gurasuak Pedro eta Juana,
* zorionekuak biak;
* panaderiya etxian eta
* errotan iru arriyak,
* astuak eta zaldi bikaña,
* uztarriya eta beyak.
* 2
* Milla zortzireun irurogei ta
* amalaugarren urtian,
* ni naiz Mendaro'n jaio nitzana,
* Garagartza'ko partian;
* mutill koxkorra, urtiak zazpi
* kunplitu gabe artian,
* kapellanari meza laguntzen
* nion konbentu batian.
* 3
* Gorabera oi da bizi-moduan:
* ni ízan artua jatera,
* Alfonso doce ill zan urtian,
* morroi basarri batera;
* amasei urte nituanian
* Irurzun'go arkaitz-tartera,
* soldata gabe an zan olara
* ofiziyua ikastera.
* 4
* Arkaitz-tarteko pertz-olatxuan
* ni aprendiz nitzanian,
* bostetan asi eta gabeko
* zortzirak arte lanian,
* luju aundirik ez genduala
* izaten jan-eranian;
* aspertu eta gero ibilli
* nitzan Somorrostro aldian.
* 5
* Ogi zuriya jaten oitua,
* gero artua lizuiña,
* auntza larrian oi dan bezela
* ni ere aspertu, baiña
* eskarmentua komeni zaio
* duanari buru ariña;
* ez det damurik baserri artan
* bi urte morroi egiña.
* 6
* Urtiak ogei nituanian
* konseju oneri algara,
* nere aita triste, ama negarrez,
* nitzan Cuba'ko gerrara;
* gosiak eta alkandorik ez,
* zorriz betia gerrera,
* ez nitzan mutill bikaña etorri
* Kilimon errekaldera.
* 7
* Alperkeriya dala meriyo
* zabarkeriya guztia,
* iduritzen zait ez izan arren
* asko beziñ ilustria,
* dudarik gabe, nai badezute
* ongi gero ikustia,
* komeniko da seme-alaberi
* lanian erakustia.
* 8
* Amak aurrari amoriozko
* bular-iraiñ samurtuak,
* eta gañera dudarik gabe
* dirala benetakuak;
* erakutsiko dizka Jaunaren
* legeko mandamentuak,
* baratzan ere ezagun oi du
* landare ongi jorratuak.
* 9
* Errukarriya izanagatik
* anparatzeko iñor ez,
* kulpik etzuan semea ill da
* ama gaxua negarrez;
* jueza dala pekatariya
* kastigatzeko bildurrez,
* ez da izango Euskalerriyan
* pakean bizitzen errez.
* 10/
* Oñez ikasi ta beriela
* gaiztakeriyan ikasi,
* emezortzi urte dituanian
* lanian iñork ezin ezi,
* zintzo saiatzen diranak baño
* obeki naíko du bizi;
* orrelakuari esan bear zaio
* ez duala ogirik merezi.
* 11
* Seta gaiztuan sinistu nai ez
* Jaun guzi ona iñor danik,
* konseju onari, gaizki erantzun
* eta nai ez egiñ lanik;
* iduritzen zait ni bezelako
* beste askori antzemanik:
* oker ibilli nai degunontzat
* ez dala bide zuzenik.
# Konfesoriagana

* Konfesoriagana
* Konfesoriagana
* juan zan Marzelina,
* gero konfesa zedin
* artzera dotrina;
* bañan guziz gorra zan
* Marzelina ori,
* etziyon kasik itzik
* aditzen iñori.
* Apaizak, beste gauza
* batzuben urrena,
* galdia egin ziyon:
* «Zein da seigarrena?»
* Gaixuak, nola zan aiñ
* gorrera aundikoa,
* galdetzen ziyolako
* «Zein da Jaungoikoa?»,
* erresponditu ziyon
* al zuben lenena
* «Da pentsatu liteken
* gauzik ederrena.»
# Kontzezirentzat

* Kontzezirentzat
* 1
* Kantatutzera indar aundiko
* desio batek narama,
* Kontzezi, zuri nai dizut eman
* mereziya dezun fama;
* gure probintzi Gipuzkoa'kuan
* igualik gabeko dama,
* berinkatuba izan derilla
* zu egin zinduben ama.
* 2
* Zedorrek uste etzenubela
* egon nitzaizun begira,
* lenbizikuan oñetara ta
* urrena berriz gerrira;
* oñak dituzu txiki politak,
* gustagarriyak txit dira,
* gerriyan berriz eman litzazke
* kana bat zintak bi jira.
* 3
* Andik urrena ipiñi nizun
* erreparua petxura,
* ordubantxen bai eman nizula
* aingeru baten itxura;
* Jainkoak berak deitu izan balit
* iyo nerilla zerura,
* zure ondotik ara juan biarrak
* emango ziran tristura.
* 4
* Ondoren jarri nitzan denboran
* begiratubaz lepora,
* biyotzak salto egiten ziran
* irten nayian kanpora;
* irten ta zuzen, badakit zierto,
* juango zan zure kolkora,
* nik jakitera nai zenubela
* utziko niyon gustora.
* 5
* Atentziyua begiyetara
* paratu nizun segiran,
* ez dakit zierto begiyak ero
* eguzki berri bi ziran;
* ondo ikusi ez nizkitzun ta
* nola esango det zer diran?
* Begiratutzen nizun guziyan
* bista kendutzen zeniran.
* 6
* Ille beltz eder dizdizariya
* oparo dezu buruban,
* konparatzeko baliyo duben
* sedarik ez da munduban;
* trentzak egiñik zenekan dana
* erregiñ baten moduban,
* diamantezko koro eder bat
* falta zitzaizun orduban.
* 7
* Ointxo politak, gerriya mia,
* graziya milla petxuban,
* lepo biribill diruriyena
* egin berriya tornuban;
* pare gabeko begi argiyak,
* ille ederra buruban,
* zu baño aingeru politagorik
* ez da izango zeruban.
* 8
* Beti ariko naiz Jaunari eskaka
* ondo izan zaitezela,
* etzazula uste nere biziyan
* zutzaz aztuko naizela;
* eskumuñak maiz bigal nazkitzu
* orain artian bezela,
* ainbeste egin biar dirazu,
* penaz ilko naiz bestela.